शहर में कटौती का यह आलम है कि प्रतिदिन नए समय पर कटौती की जाती है, जिससे अंदाजा न होने से घरों में काम काज प्रभावित हो गए हैं। वहीं दुकानों व प्रतिष्ठानों के भी काम अटके पड़े रहते हैं। दिन में कटौती होने से जहां एक ओर लोग इधर उधर भटकने को मजबूर हैं, वहीं रात्रिकालीन कटौती लोगों को और अधिक परेशान किए है। गुरुवार की मध्य रात्रि को 12 बजे भी कटौती कर दी गई और तीन घंटे के बाद तड़के तीन बजे सुचारु हुई। ऐसे में गर्मी के मारे लोग छतों पर टहल कर समय काटते रहे। वहीं शुक्रवार की दोपहर को तीन बजे कटौती हो गई है और सवा छह बजे आपूर्ति सुचारु हुई, जिससे लोगों को बेहद दिक्कतों का सामना करना पड़ा, जबकि विभागीय अधिकारी कटौती का ठिकरा मुरादाबाद मंडल पर फोड़ कर अपना पल्ला झाड़ रहे हैं।